ნოა ოკაფორი

ნოა არინზეჩუკვუ ოკაფორი (დ. 24 მაისი 2000) არის შვეიცარიის პროფესიონალი ფეხბურთელი, რომელიც თამაშობს იტალიის კლუბ ნაპოლში, მილანიდან იჯარით და წარმოადგენს შვეიცარიის ეროვნულ საფეხბურთო ნაკრებს.

კლუბის კარიერა
ბაზელი
ოკაფორმა თავისი პირველი ახალგაზრდული ფეხბურთი ადგილობრივ გუნდ FC Arisdorf-ში ითამაშა. 2009 წელს იგი გადავიდა ბაზელის ახალგაზრდულ გუნდში და გააგრძელა მათი ახალგაზრდული აკადემიის ყველა ეტაპზე. იგი პირველი გუნდის შემადგენლობაში 2018–2019 წლების სეზონში გადაინაცვლა, ხოლო 31 იანვარს 2018 წელს, ოკაფორმა თავისი პირველი პროფესიონალური კონტრაქტი გააფორმა კლუბთან რაფაელ ვიკის ხელმძღვანელობით.
მან პირველად ითამაშა მათი პირველი გუნდის შემადგენლობაში 19 მაისს 2018 წელს ლუცერნთან საშინაო მატჩში. მწვრთნელმა ის შეანაცვლა დაშავებული მოჰამედ ელიუნუსი-ის ნაცვლად 34-ე წუთზე და შეხვედრა 2–2 დასრულდა.
ოკაფორმა თავისი პირველი გოლი გაიტანა კლუბის შემადგენლობაში 2018–2019 წლების სეზონის მეორე რაუნდში, 28 ივლისს 2018 წელს, 1–1 გასვლითი ფრის დროს ჟამასთან.

მარსელ კოლერი ხელმძღვანელობით, ბაზელმა მოიგო შვეიცარიის თასი 2018–2019 წლების სეზონში. პირველი რაუნდში ბაზელმა დაამარცხა მონტლინგენი 3–0, მეორე რაუნდში ეხალენს რეიონი 7–2 და მერვედფინალში ვინტერტური 1–0. მეოთხედ ფინალში სიონი დაამარცხა 4–2 დამატებითი დროის შემდეგ, ხოლო ნახევარფინალში ციურიხი 3–1. ყველა ეს მატჩი გამართა ბაზელმა სტუმრად. ფინალი გაიმართა 19 მაისი 2019 წელს სტად დე სუის ვანკდორფ ბერნში თუნის წინააღმდეგ. თავდამსხმელმა ალბიან აიეთიმ გაიტანა პირველი გოლი, ხოლო ფაბიან ფრიმ მეორე გოლი ბაზელისთვის, შემდეგ დეჟან სორგიჩიმ გაიტანა გოლი თუნისათვის, მაგრამ საბოლოო ანგარიში 2–1 ბაზელისთვის დაფიქსირდა.
ოკაფორმა ითამაშა ოთხ თასის მატჩში და გაიტანა გოლი ნახევარფინალში, ციურიხის წინააღმდეგ.

2017-2020 წლებში ოკაფორმა ბაზელის შემადგენლობაში ითამაშა სულ 72 მატჩში და გაიტანა 9 გოლი. აქედან 39 მატჩი შედიოდა შვეიცარიის სუპერლიგაში, 7 თასში, 8 UEFA საკონტინენტთაშორის ჩემპიონატებში (ჩემპიონთა ლიგა და ევროპა ლიგა) და 18 მეგობრული მატჩი. მან სამი გოლი გაიტანა შიდა ლიგაში, ორი თასში, ორი ევროპის საკონტინენტთაშორის შეჯიბრებაში და კიდევ ორი გოლი გაიტანა ტესტ-შეხვედრებში.

რედ ბულ სალზბურგი

31 იანვარს 2020 წელს, ოკაფორმა ხელი მოაწერა კონტრაქტს რედ ბულ სალზბურგთან.

8 დეკემბერს 2021 წელს, ოკაფორმა ერთადერთი გოლი გაიტანა მატჩში, როცა სალზბურგმა დაამარცხა სევილია ჩემპიონთა ლიგის ჯგუფური ეტაპის ბოლო მატჩში. ეს გამარჯვება ნიშნავს, რომ ზალცბურგი გავიდა მეთექვსმეტედფინალში და გახდა პირველი ავსტრიული კლუბი, რომელმაც ჩემპიონთა ლიგის პლეი-ოფში გააღწია.

7 სექტემბერს 2022 წელს, ჩემპიონთა ლიგის ჯგუფური ეტაპის მატჩში მილანის წინააღმდეგ, ოკაფორმა ულამაზესი გოლი გაიტანა, რის შედეგადაც მატჩი 1–1 დასრულდა. მან დაამარცხა მილანის მცველი პიერ კალულუ და მეკარე მაიკ მენიო "გურკერლის" ტექნიკური დარტყმით, ბურთი მარცხენა ქვედა კუთხეში შეაგდო, რამაც გამოიწვია დიდებული ზეიმი სტადიონზე.

 მილანი 
22 ივლისი 2023 წელს, ნოა ოკაფორმა გააფორმა კონტრაქტი იტალიური სერია A-ს კლუბ მილანთან, რომელიც ძალაშია 30 ივნისი 2028 წლამდე. ოკაფორმა სერია A-ში მილანის შემადგენლობაში დებიუტი შეასრულა 21 აგვისტო 2023 წელს ბოლონიასთან შეხვედრაში. 2023 წლის 27 სექტემბერის მატჩში ოკაფორმა გაიტანა თავისი პირველი გოლი მილანისთვის კალიარის წინააღმდეგ გამართულ შეხვედრაში, რომელიც სარდინიაში გაიმართა და მილანმა მასში 3–1 გაიმარჯვა. სამი დღის შემდეგ, 2023 წლის 30 სექტემბერს, ოკაფორმა გაიტანა მეორე გოლი ლაციოს წინააღმდეგ 2–0 მოგებულ შეხვედრაში. მისი სეზონის მესამე გოლი გავიდა 2023 წლის 17 დეკემბერს, როდესაც მონცას წინააღმდეგ გატანილი გოლით მილანმა 3–0 იმარჯვა. 2024 წლის 20 იანვარს, ოკაფორი შეცვლაზე შევიდა და უდინეზეს წინააღმდეგ შეხვედრაში დამატებით წუთებზე გამარჯვების მომტანი გოლი გაიტანა. ეს მილანისთვის პირველი გამარჯვება იყო უდინეზეს სტადიონზე 2020 წლის შემდეგ.

2024 წლის 17 აგვისტოს, ნოა ოკაფორმა გაიტანა პირველი გოლი 2024–25 სეზონში, საწყის შეხვედრაში, რომელიც დასრულდა 2–2 ფრე ტორინოსთან. 2025 წლის იანვარიში, ოკაფორის იჯარით გადასვლა ბუნდესლიგის კლუბ ლაიფციგში გაუქმდა, მას შემდეგ რაც ჩაიჭრა სამედიცინო შემოწმებაზე კუნთოვანი ტრავმის გამო.

 იჯარა ნაპოლიში 
2025 წლის 3 თებერვალს, ოკაფორი შეუერთდა სერია A-ს კლუბ ნაპოლის იჯარის წესით 2024–25 სეზონის ბოლომდე, შემდგომში გამოსყიდვის უფლებით.

 საერთაშორისო კარიერა 
ოკაფორმა ითამაშა საერთაშორისო შეხვედრები შვეიცარიის 15-წლამდელთა და 17-წლამდელთა ნაკრებებში. მან პირველი მატჩი ჩაატარა 2018 წლის 9 მაისის, 18-წლამდელთა ნაკრების შემადგენლობაში, იტალიის 18-წლამდელთა ნაკრებთან შეხვედრაში, რომელიც დასრულდა 1–1 ფრედ.

ნოა ოკაფორმა დებიუტი შეასრულა შვეიცარიის ეროვნული ნაკრების შემადგენლობაში 2019 წლის 9 ივნისის, უეფას ერთა ლიგის მესამე ადგილისთვის მატჩში, ინგლისის ნაკრებთან. იგი მოედანზე გამოვიდა დამატებითი დროის 113-ე წუთზე ჰარის სეფეროვიჩის ნაცვლად.

თავისი პირველი გოლი შვეიცარიის ნაკრებში ოკაფორმა გაიტანა 2021 წლის 15 ნოემბერის, ბულგარეთის წინააღმდეგ გამართულ 2022 წლის მსოფლიო ჩემპიონატის საკვალიფიკაციო მატჩში. აღნიშნულ გამარჯვებამ შვეიცარიას ავტომატური კვალიფიკაცია მოუტანა ტურნირზე.

 პირადი ცხოვრება 
ნოა ოკაფორი დაიბადა ბინინგენში, შვეიცარიაში. მისი მამა წარმოშობით ნიგერიელი იგბო, ხოლო დედა — შვეიცარიელი. ოკაფორის უმცროსი ძმები — ელაიჯა და ისაია — ასევე ფეხბურთელები არიან: ელაიჯა თამაშობს ლუგანოს მეორე გუნდში, ხოლო ისაია — ციურიხის 21-წლამდელთა შემადგენლობაში.

სქოლიო

კატეგორია:ცოცხალი ადამიანები